Kamu bisa jelasin ke aku soal Prahara Irene dalam bahasa jawa?

Prahara Irene inggih punika satunggalipun siklon tropis ageng ing Atlantik Lèr ingkang damel karisakan ingkang kathah ing Karibia. Prahara Irene ing wewengkon Amérika sisih lèr sampun merjaya pati 44 tiyang. Wekdal samanten ing kutha-kutha New England taksih mbudi daya ngadhepi banjir ageng, lan mayuta-yuta tiyang taksih gesang boten mawi aliran listrik. Nanging ing Carnifonia Lèr ngantos Maine, tiyang-tiyang sampun sami semangat malih ngresiki papan panggénanipun piyambak-piyambak. Wonten ing Kutha New York, sasampunipun kénging banjir ngantos ing sisih kiwa tengenipun gedhong inggil penyakar langit kados adegan ing filem, tiyang-tiyang ing mrika ugi sampun wiwit semangat anggénipun ngadhepi pagesangan malih. Sanajan makaten, kados ingkang dipunlapuraken déning Kantor Berita Associated Press nalika Selasa 30 Agustus 2011, ing praja ing sisih lèr kados ing Vermont, Gubernuripun nglapuraken bilih prahara punika kalebet prahara paling awon sadangunipun satunggal abad kapengker.

Prahara Irene ugi sampun merjaya pati gangsal sing ndunungi Républik Dominika lan Haiti. Présidhèn Barack Obama ngendikaken, bilih betah wekdal supados saged mantun saking prahara punika. Ing Carolina sisih lèr wonten sawatawis 1000 tiyang ingkang taksih manggén ing papan pangungsen. Kanthi wekdal ingkang sesarengan, sawatawis gangsal yuta tiyang dèrèng saged ngraosaken mangfaat listrik amargi aliranipun risak.